Spørsmål til smågruppene:
Les Rom 5, 1 – the Message: «Når vi ved tro får del i det Gud alltid har ønsket for oss – å reparere forholdet mellom seg og oss og gjøre oss bra nok for Ham – har vi alt i orden med Gud, takket være vår Herre Jesus Kristus. Og det er ikke alt! Vi slår opp dørene for Gud og oppdager i samme øyeblikk at Han allerede har slått opp sin dør på vidt gap for oss. Vi oppdager at vi har havnet der vi alltid har håpet å kunne være – midt ute i Guds store og frie nåde og herlighet. Der kan vi rette ryggen og prise Ham av hjertens lyst»
Hva merker du deg ved i teksten? Er noe rart, vanskelig å forstå, fint? Snakk sammen om teksten.
Romerbrevet er full av teologi (læren om Gud) og i kap 5 og 6 snakker Paulus  mye om å være «død for synden» Snakk om hva dere tror det betyr!
Et godt Tim Keller sitat om dette er: "dead to sin is a status received through union with Christ before it becomes a practice expressed in holy living" Død for synden, levende for Kristus! Det er et resultat av noe som er gjort for oss, ikke noe vi har klart å gjøre. 
Det er en status, gitt oss - ikke nødvendigvis en følelse, ikke alltid vår erfaring. Men vi er satt fri til å leve helbredede liv som vokser i hellighet!

Søndag sa vi syndsbekjennelsen sammen. Hvilket forhold har du til å bekjenne synd? Har du gode opplevelser eller krevende erfaringer av syndsbekjennelse? (hvem bekjenner man hva til? Hva er gode kjøreregler?)

Torbjørg leste fra the Message-utgaven Rom 6,1 - > Om vi har forlatt det landet der synden hersker, hvordan kan vi da fortsette å bo i vårt gamle hus der? Eller har du ikke innsett at vi pakket alt vi eier og har og forlot området for godt? Det var det som skjedde i dåpen. Da vi gikk ned i vannet, forlot vi syndens gamle land; da vi kom opp av vannet, kom vi inn i nådens nye land – et nytt liv i et nytt land.
Hvordan opplever du dette? Hva kjennetegner det nye livet i nådens land? Vi er satt fri til å leve helbredede liv som vokser i hellighet. Hvordan ser det ut? 



